ريدوان
ريدوان هادي غير السمية الفنية أما السمية الحْقيقية ديالو فهي نادر خياط  (بالنڭليزية: Redone)‏ (تولد نهار10 أبريل 1972 فمدينت تطوان) هو مونتيج موسيقي وموزع وكتاتبي ديال الأغاني وموغني مغريبي،شد لجنسية سويدية عام 1991. عندو شوهرة عالمية من خلال لكتابة والإنتاج ديال أغاني جاست دانس، بوكر فايس، لعبة حب، آليخاندرو وباد رومانس، اللي تعتبرو من أكثر النجاحات العالمية للمغنية ليدي ڭاڭا.

نتج ريدوان بزاف ديال الأغاني اللي تعامل فيهم مع كليكة من المغنيين العالمين بحال: مايكل جاكسون، ليونيل ريتشي، كريستينا أغيليرا، الشاب خالد، شاكيرا، ليدي ڭاڭا، جنيفر لوبيز، إيكون، إنريكيه إڭليسياس، نيكول شيرزينڭر، أشر، بيتبول، شون كينڭستون، دارين زانيار، باكستريت بويز، ميكا، كات ديلونا، سبايس كاوبوي، سيارا، ميلين فارمر، كيلي رولاند، جيسون ديرولو، كنزة فرح، ميليسا نكوندا، فار إيست موفمينت، جستن بيبر، أليكسندرا بورك، هافانا براون، باولينا روبيو، نيكي ميناج، تايو كروز، وون دايركشن.

ريدوان دار شركة ديال التشجيل سماها 2101 للتشجيلات مشاركها مع يونيفرسال ميوزيك العالمية، تعاون من خلالها مع بزاف ديال الوجوه الشابة بحال المغني والمومتل الروسي أليكسي فوروبيوف اللي كتب ليه شلا أغاني اللي غناها فالتمتيل ديالو لروسيا فمسابقة الأغنية الأوروبية لعام 2012. كيما تعاون فعام 2013 مع المغني لمغريبي الصاعد فديك الوقيتة أحمد شوقي فلابلوم ديال حبيبي أنا أحبك مع مغني راب المريكاني بيتبول.

ترشح ريدوان لعشرا ديال لجوائز ڭرامي، فاز منها بتلاتة جوائز،كيما فاز بجائزة ڭراميس سويدية كمنتج السنة، واللي كتساوي فقيمتها جوائز ڭرامي المريكانية. كيما تكلاصا عام 2009 المونتيج لول فبيلبورد هوت 100، والكتاتبي التالت ديال الأغاني فالعلام وكتاتبي السنة من طرف جمعية حقوق المؤلف المريكانية بي إم إي.

فيوليوز 2011 توشح من طرف ملك لمغريب بوسام "الكفاءة الفكرية"، اللي كيتعتبر أعلى مراتب الشرف فبلادو لمغريب.

عيون الكلام